Dimpués d'estos tractaus os territorios d'os crovates son de tot en a muga con a rechión de Bosnia de l'Imperio Otomán. En o que dende ixe inte se conoix como "Bosnia" ye tanto a cuenca d'o río Bosna (actual Bosnia oriental) como territorios antigament d'os crovates de Bosanska Krajina o Bosnia occidental. Os austriacos creyan en os países crovates os confins militars, en 1702 en Eslavonia y en 1737 en a Croacia propiament dita. Bi ha una Croacia militar y una Croacia civil dica 1878, quan se suprime a organización militar d'a zona. Dimpués d'o retacule d'os turcos os musulmans fuyen. A despoblación produeita por as guerras y a emigración de población musulmana se compensa con a inmigración de crovates y tamién de serbos. Una rechión con muita población serbia será conoixida como Kninska Krajina.